FI Euroopan unionin virallinen lehti CE 84/258

(2004/C 84 E/0306)

KIRJALLINEN KYSYMYS E-3885/03

esittäjä(t): Roberta Angelilli (UEN) komissiolle

(16. joulukuuta 2003)

Aihe: Alcatel Italia ja Euroopan unionin myöntämän rahoituksen mahdollinen valvonta

Monikansallinen yhtiö Alcatel on tällä hetkellä liikevaihdoltaan, maantieteelliseltä laajuudeltaan ja työntekijöidensä määrältä yksi maailman suurimmista julkisten ja yksityisten televiestintäinfrastruktuurien valmistajista. Se on vahvasti juurtunut myös Eurooppaan, koska sillä on toimintaa lähes kaikissa Euroopan unionin jäsenvaltioissa. Alcatel Italia on kuitenkin joitakin kuukausia sitten ilmoittanut aikovansa lakkauttaa Italiassa toimivat laitoksensa. Alcatel-yhtiö on saanut tukea rakennerahastoista työllisyyden ja tuottavuuden edistämiseen, mutta ei ole selvää, onko kyseisiä varoja käytetty Euroopan unioniin tehtyihin investointeihin, vai onko ne kohdennettu niin kutsuttuihin nouseviin maihin, kuten Kiinaan, tai ylipäätään yhteisön ulkopuolisiin maihin tehtyihin investointeihin.

Voiko komissio ilmoittaa edellä esitetyt seikat huomioon ottaen;

1. kuinka monessa Euroopan unionin jäsenvaltiossa Alcatel on saanut rahoitusta;

2. mitä muita Euroopan unionissa toimivia laitoksia mahdollinen toiminnan lakkauttaminen koskee;

3. mitä välineitä voitaisiin hyväksyä sen varmistamiseksi, että Alcatelille myönnetty rahoitus on todella käytetty Euroopan unionissa eikä sen ulkopuolisissa maissa?

Erkki Liikasen komission puolesta antama täydentävä vastaus

(14. huhtikuuta 2004)

Alcatel on osallistunut viidennen tutkimuksen puiteohjelman kautta rahoitettuihin tutkimushankkeisiin useissa EU-maissa seuraavasti:

Viides puiteohjelma, Alcatel: Osallistuminen ja rahoitusosuudet maittain

Maa Alcatel-yhtiöiden osallistuminen EU:n rahoittamiin hankkeisiin EU: n rahoitusosuudet Alcatel –yhtilie tuetuissa hankkeissa AT — Itävalta 3 429 397 BE - Belgia 31 12 942 524 DE — Saksa 19 8 236 949 D K — Tanska 1 0 ES — Espanja 5 2 023 542 FR — Ranska 53 26 704 207 GR - Kreikka 1 248 476 IT - Italia 2 850 010 Yhteensä 115 51 515 105

EAKR:n rahoituksen osalta arvoisaa parlamentin jäsentä pyydetään kiinnittämään huomiota siihen, että rakennerahastoista yhteisrahoitetaan monivuotisia ohjelmia, jotka perustuvat yhteisön asetusten perusteella tukeen oikeutettujen alueiden, jäsenvaltioiden ja komission yhteisesti määrittelemiin kasvustrategioihin näiden alueiden taloudellisen kasvun ja kehityksen edistämiseksi. Hankkeiden valinta ja hallinnointi kuuluvat kansallisten ja alueellisten viranomaisten yksinomaiseen toimivaltaan yhteisön lainsäädännön ja suuntaviivojen mukaisesti.

Valvonnan osalta ensijainen vastuu on jäsenvaltioilla, joiden on perustettava valvontajärjestelmiä näiden rahastojen käytön tarkastamiseksi. Komissiolla puolestaan on valvontavalta neuvoston asetuksen (EY) N:o 1260/1999 (1) 38 artiklan mukaisesti. Lisäksi on huomattava, että jäsenmaiden on ilmoitettava komissiolle rakennerahastoista rahoitettavien tuotantotomien sijainnin muuttumisesta, koska se saattaa merkitä yhteisön rahoitusosuuden vähentämistä (asetuksen (EY) N:o 1260/1999 30 artikla).

Puiteohjelmista myönnettävän rahoituksen osalta viidennen puiteohjelman sopimusten määräyksissä edellytettiin, että hankkeiden tuloksia on hyödynnettävä kaupallisesti tai käytettävä jatkotkimuksissa yhteisön edun mukaisesti ja yhteisön tekemiä kansainvälisiä sopimuksia noudattaen. Vaikka kuudennen puiteohjelman sopimusehtojen mukaan sopimuspuolet käyttävät tuloksia etujensa mukaisesti, yhteisö voi kieltäytyä hyväksymästä omistusoikeuden siirtoa tai käyttöoikeuden myöntämistä kolmansille osapuolille, jos tällainen siirto on ristiriidassa Euroopan dynaamisen, tietoon perustuvan talouden kilpailukyvyn kehittämisen tai eettisten periaatteiden kanssa.

(1) Neuvoston asetus (EY) N:o 1260/1999, annettu 21 päivänä kesäkuuta 1999, rakennerahastoja koskevista yleisistä säännöksistä, EYVL L 161, 26.6.1999.